**KLAIPĖDOS RAJONO savivaldybės taryba**

**SPRENDIMAS**

**DĖL KLAIPĖDOS RAJONO SAVIVALDYBĖS TARYBOS 2020 M. SAUSIO 23 D. SPRENDIMO NR. T11-24 „DĖL PRITARIMO KELIŲ PROJEKTŲ FINANSAVIMO SUTARČIŲ PASIRAŠYMUI“ PAKEITIMO**

2021 m. balandžio 29 d. Nr. T11-
Gargždai

Klaipėdos rajono savivaldybės taryba, vadovaudamasi Lietuvos Respublikos vietos savivaldos įstatymo 18 straipsnio 1 dalimi, atsižvelgdama į 2020 m. gruodžio 2 d. Asociacija „Šaltinių slėnis“ sutikimą, n u s p r e n d ž i a:

1. Pakeisti 2020 m. sausio 23 d. sprendimo Nr. T11-24 „Dėl pritarimo kelių projektų finansavimo sutarčių pasirašymui“ 1.2 papunktį ir jį išdėstyti taip:

„1.2. Asociacija „Šaltinių slėnis“ paraišką atlikti remonto darbus M. Krukio g. (KL1436), Stančiųk., Kretingalės sen. Remontuojamos kelio atkarpos ilgis 840 m. Projekto vertė 108295 Eur (šimtas aštuoni tūkstančiai du šimtai devyniasdešimt penki eurai). Projekto įgyvendinimui skirti Klaipėdos rajono savivaldybės biudžeto finansavimo lėšų 54147,50 Eur (penkiasdešimt keturi tūkstančiai šimtas keturiasdešimt septyni eurai 50 centų).“

1. Įpareigoti Klaipėdos rajono savivaldybės administracijos direktorių pasirašyti papildomą susitarimą prie 2020-02-11 Finansavimo sutarties Nr. AS-199 su Asociacija „Šaltinių slėnis“.

Šis sprendimas per vieną mėnesį nuo jo įteikimo ar pranešimo suinteresuotai šaliai apie viešojo administravimo subjekto veiksmus (atsisakymą atlikti veiksmus) dienos gali būti skundžiamas Lietuvos administracinių ginčų komisijos Klaipėdos apygardos skyriui (Herkaus Manto g. 37, LT-92236, Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, LT-91230 Klaipėda) Lietuvos Respublikos administracinių bylų teisenos įstatymo nustatyta tvarka.

Savivaldybės meras

TEIKIA A. Bogdanovas

PARENGĖ J. Jackus

SUDERINTA**:**

V. Valantinas, V. Jasas, D. Beliokaitė, R.Čeledinienė, I. Gailiuvienė, A. Jansonienė, T. Markūnienė, V. Riaukienė, B. Markauskas

**KLAIPĖDOS RAJONO SAVIVALDYBĖS ADMINISTRACIJA**

**AIŠKINAMASIS RAŠTAS**

2021-04-29

Gargždai

**DĖL TARYBOS SPRENDIMO DĖL „DĖL KLAIPĖDOS RAJONO SAVIVALDYBĖS TARYBOS 2020 M. SAUSIO 23 D. SPRENDIMO NR. T11-24 „DĖL PRITARIMO KELIŲ PROJEKTŲ FINANSAVIMO SUTARČIŲ PASIRAŠYMUI“ PAKEITIMO“ PROJEKTO**

1. Parengto projekto tikslai ir uždaviniai:

Klaipėdos rajono savivaldybės vietinės reikšmės kelių būklės pagerinimas pritraukiant privačius investuotojus.

2. Projekto rengimo priežastys. Kuo vadovaujantis parengtas sprendimo projektas:

Lietuvos Respublikos vietos savivaldos įstatymo 18 straipsnio 1 dalimi, kelių projekto finansavimo sutarties Nr. AS-199, pasirašytos 2020 m. vasario 11 d. 3.4 papunkčiu ir 20 punktu, atsižvelgdama į pareiškėjo 2020 m. gruodžio 2 d. Asociacija „Šaltinių slėnis“ sutikimą.

3. Kokių pozityvių rezultatų laukiama:

Pagerės ir taps saugesnės Klaipėdos r. sav. pėsčiųjų ir automobilių transporto eismo sąlygos, sumažės dulkėtumas. Pagerės žmonių gyvenimo kokybė.

4. Galimos teigiamos ir neigiamos pasekmės priėmus siūlymą Savivaldybės tarybos sprendimo projektą ir kokių priemonių būtina imtis, siekiant išvengti neigiamų pasekmių:

Teigiamos pasekmės: pasiūlymo teikėjas projekto įgyvendinimui įsipareigoja skirti puse reikalingos lėšų sumos, bus išspręsta lietaus nuvedimo sistema paklota nauja asfaltuota kelio danga. Sumažės išlaidos greideriavimo ir žvyravimo darbams, mažiau naudojami gamtiniai ištekliai.

 Neigiamos pasekmės: nepriėmus teigiamo sprendimo, nebus įgyvendintas projektas, padidės žmonių nepasitenkinimas, turėsime duobėtą ir dulkėtą , pastovios priežiūros reikalaujančią judrią gatvę.

5. Kokie šios srities teisės aktai galioja ir kokius galiojančius teisės aktus būtina pakeisti ar panaikinti, priėmus teikiamą Savivaldybės tarybos sprendimo projektą:

Lietuvos Respublikos vietos savivaldos įstatymo 18 straipsnio 1 dalis, Klaipėdos rajono savivaldybės tarybos 2018-09-28 d. sprendimas Nr. T11-428, Klaipėdos rajono savivaldybės tarybos 2020 m. sausio 23 d. sprendimu Nr. T11-24.

6. Projekto rengimo metu gauti specialistų vertinimai ir išvados. Ekonominiai apskaičiavimai:

Projektų įgyvendinimui reikia papildomai skirti 15273,11 Eur (penkiolika tūkstančių du šimtai septyniasdešimt trys eurai 11 centų)

7. Sprendimo įgyvendinimui reikalingos lėšos:

Klaipėdos rajono savivaldybės biudžeto lėšų 54147,50 Eur (penkiasdešimt keturi tūkstančiai šimtas keturiasdešimt septyni eurai 50 centų).

8. Kiti, autoriaus nuomone, reikalingi pagrindimai ir paaiškinimai:

Statybos ir infrastruktūros skyriaus vedėjas Vytautas Valantinas

J. Jackus, tel. 47 20 21, el. p. jonas.jackus@klaipedos-r.lt